Hjalmar Andersen
Store norske leksikon,Sport og spill,Øvrig vintersport,Skøytesport
Hjalmar Andersen var en norsk skøyteløper, også kalt Hjallis og Kong Glad. Han var verdens skøytekonge i første del av 1950-årene og meget populær blant publikum både under og etter karrieren. Hjalmar Andersen ble olympisk mester på 1500, 5000 og 10 000 meter i Oslo i 1952, da han for øvrig var flaggbærer.
Andersen vokste opp i Trondheim, hvor hans klubb var Sportsklubben Falken. Han vant VM, EM og NM allround både i 1950, 1951 og 1952, NM også i 1954. Dessuten tok han EM-sølv i 1949 og 1954. Han var også OL-deltaker i 1948 og 1956.Hjallis satte verdensrekord på 5000 meter (8.07,3 i Trondheim i 1951) og tre rekorder på 10 000 meter (16.57,4 – 16.51,4 – 16.32,6), den siste ble satt på Hamar i 1952 og sto som rekord til 1960. Han satte 8 norske rekorder på 5000 meter, 10 000 meter og sammenlagt. Personlige rekorder 43,7 (500 meter) 2.16,4 (1 500 meter) 8.06,5 (5 000 meter) 16.32,6 (10 000 meter)  Andersen var også en dyktig roer og syklist, og han ble tildelt Egebergs ærespris for sine prestasjoner innen skøyteløp og sykling. Han var trener for det svenske skøytelandslaget før OL i Squaw Valley i 1960. Senere arbeidet Hjallis i rundt 30 år med sjømannsidrett i Velferdstjenesten for Handelsflåten. Han ga også ut flere bøker om idrettskarrieren. Utmerkelser Egebergs ærespris 1951 for prestasjoner innen skøyteløp og sykling.  Morgenbladets gullmedalje 1949 (for sin første verdensrekord på 10 000 meter)  Fearnleys olympiske ærespris 1952  Sportsjournalistenes statuett 1952  Olavstatuetten 1976  Kongens fortjenstmedalje i gull 1998 Avbildet med statuer Utenfor Bislett Stadion i Oslo, utført av Nils Aas. Ved Hamar Olympiahall, utført av Svein Tore Kleppan. Ved Torget i Trondheim, utført av Per Ung. Les mer i Store norske leksikon Hjalmar Andersen i Norsk biografisk leksikon skøyteidrett verdensmestere i hurtigløp olympiske mestere i hurtigløp verdensrekorder i hurtigløp på skøyter Litteratur Andersen, Hjalmar: Harde løp,1951. Les boka på nb.no  Andersen, Hjalmar: Siste runde, 1952. Les boka  Andersen, Hjalmar og Sverre E. Mortensen: Medaljens bakside, 1985. Les boka  Brenden, Steinar Åge: Fire store : skøytekongene Oscar Mathisen, Ivar Ballangrud, Hjalmar Andersen, Knut Johannesen,2007. Mortensen, Sverre E.: Hjallis: hva idretten ga meg, 1983. Les boka på nb.no